**doc. dr Ivan Radević**

**Kvalitet zdravstvenih usluga u fokusu: Uloga dijeljenja (transfera) znanja, hijerahijske organizacione strukture i povjerenja**

Ovaj rad istražuje ulogu dijeljenja (transfera) znanja, hijerarhijske organizacione strukture i povjerenja kao važnih organizacionih faktora koji utiču na prakse menadžmenta znanja u funkciji kvaliteta zdravstvenih usluga. Empirijski dio rada zasnovan je na uzorku od 151 zaposlenog u zdravstvenom sektoru u Crnoj Gori. Primjenom hijerarhijske linearne regresije, utvrđena je značajna i pozitivna veza između dijeljenja znanja i kvaliteta zdravstvenih usluga, kao i značajna i negativna veza između hijerarhijske organizacione strukture i kvaliteta zdravstvenih usluga. Povjerenje djeluje kao moderator u vezi između dijeljenja znanja i kvaliteta zdravstvenih usluga, kao i između hijerarhijske organizacione strukture i kvaliteta zdravstvenih usluga. Kroz ovaj rad pruža se empirijska podrška za uticaj dijeljenja znanja, hijerarhijske organizacione strukture i povjerenja na kvalitet zdravstvenih usluga koje pružaju zaposleni u crnogorskom zdravstvenom sistemu. Osim toga, kroz rad se ukazuje na brojne teorijske i praktične implikacije istraživanja.

Radević, I., Dimovski, V., Lojpur, A. & Colnar, S. (2023). Quality of Healthcare Services in Focus: Role of Knowledge Transfer, Hierarchical Organizational Structure and Trust. *Knowledge Management Research & Practice, 21*(3), 525–536. <https://doi.org/10.1080/14778238.2021.1932623> – *SSCI*